<classify> Kampala, Uganda RAIS wa Uganda, Yoweri Museveni, amekuwa mara kwamara akizitaka mahakama zihakikishe wauaji wananyongwa ili kumaliza uhalifunchini Uganda. Museveni ambaye amekuwa akitoa kauli hiyo katikamikutano ya hadhara, hivi karibuni ameahidi kukabiliana na mahakama ilikuhakikisha wauaji wananyongwa. Gazeti la The Monitor nchini humo lilieleza wikimbili zilizopita kuwa kiongozi huyo alimwagiza Mkuu wa Polisi, Meja JeneraliSabiti Muzeeyi kuandaa mpango wa kumaliza ongezeko la silaha na ghasia zauhalifu katika mji mkuu wa nchi hiyo Kampala zinazotekelezwa na watu wenyesilaha. Nina vita na mahakama, sitavumilia watuwanaowaua watu wengine. Yeyote anayewaua watu wengine atauawa, Museveniamenukuliwa na vyombo vya habari akisema alipokuwa akizungumza na vijanawanaoishi maeno ya mabanda ghetto mjini Kampala hivi karibuni. Mwanasheriana mbunge nchini Uganda, Asuman Basalirwa, ameiambia BBC kuwa kunyongwa ni mojaya adhabu zinazotolewa na mahakama kwa mujibu wa sheria na katiba ya Uganda. Hata hivyo,alisema uamuzi na mamlaka ya kumnyonga mtu au kutomnyonga hutolewa na jaji wamahakama, na Rais Museveni hana mamlaka yoyote, wala ushawishi wowote wakubadili uamuzi wa mahakama. Maneno yaRais Museveni hayawezi kuilazimisha mahakama kubadili maamuzi yake walakumpatia mtu fulani hukumu ya kunyongwa. Kileanachoweza kukifanya ni kutoa msamaha kwa mfungwa au wafungwa kwa misingi yahuruma, jambo analokubaliwa kikatiba, alisema Basalirwa. Katika magereza nchini Uganda kuna idadi kubwa yawafungwa ambao tayari wamehukumiwa adhabu ya kifo, lakini adhabu ya kunyongwahaitekelezwi kutokana na kwamba wengi wanasita kutoa hukumu hiyo. Visa vya uhalifu vimekuwa vikiripotiwa katikamaeneo ya mitaa ya mabanda ya Najjanankumbi Ndeeba ambako kuna magenge kamavile lile linaloendesha wizi wa simu na bidhaa nyingine, linalofahamika kamaKifeesi. Kundi hilo limekuwa likiripotiwa kuwagongawapitanjia kwa vyuma na kuwaibia mali zao. Tutatumia sheria ya Musa; jicho kwa jichona jino kwa jino. Mtu yeyote atakayewaua watu wengine atakufa pia, alisemaMuseveni. Wiki mbili zilizopita polisi waliandaa mpangoutakaowezesha kuongeza juhudi zao zaidi katika kuwasaka watu wanaorudia makosa,kuimarisha mawasiliano na umma na kushughulikia matukio haraka paleyanapotokea.  <topic>: kimataifa 